
Par zemes vienības ar kadastra apzīmējumu 5001 001 0153
robežu shēmas apstiprināšanu

[bookmark: _Hlk195265057]Izskatīts sabiedrības ar ierobežotu atbildību “METRUM”, reģistrācijas Nr.40003388748, juridiskā adrese: Ģertrūdes iela 47 – 3, Rīga, LV-1011, mērnieka Nolda Ieleja (sertifikāts Nr.CB0058 izdots 2019.gada 12.novembrī, derīgs līdz 2030.gada 17.oktobrim), 2026.gada 31.augusta iesniegums Nr.371/a/44-2026 (Gulbenes novada pašvaldībā saņemts 2026.gada 31.augustā un reģistrēts ar Nr. GND/5.13.3/26/2170-M) ar lūgumu apstiprināt nekustamā īpašuma O.Kalpaka iela 49, Gulbene, kadastra numurs 5001 001 0153, sastāvā ietilpstošās zemes vienības ar kadastra apzīmējumu 5001 001 0153 ar platību 0,2376 ha, precizētu zemes robežu shēmu. Iesniegumā tiek teikts, ka pēc robežu apsekošanas uz apvidus situācijas apzināšanas tika precizēts projektētās robežas novietojums, lai varētu racionāli izmantot zemi. 
Saskaņā ar Gulbenes novada pašvaldības domes 2011.gada 27.janvāra lēmumu “Par pašvaldībai piekritīgajiem zemes gabaliem” (protokols Nr. 1, 18.§, 48. pielikums; 2.p.) nekustamais īpašums “O. Kalpaka iela 49”, kadastra numurs 5001 001 0153, kas sastāv no zemes vienības ar kadastra apzīmējumu 5001 001 0153 0,3017 ha platībā (turpmāk – Nekustamais īpašums), ir piekritīgs Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 2.punktu, ka nosaka, ka zemes reformas laikā pašvaldībām piekrīt un uz attiecīgās pašvaldības vārda zemesgrāmatās ierakstāma zeme, kura 1940.gada 21.jūlijā piederēja fiziskām vai juridiskām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, tikai gadījumos, ja vietējās pašvaldības teritorijas plānojumā attiecīgi neapbūvēti zemes gabali paredzēti jaunu pašvaldības ēku (būvju) celtniecībai vai pašvaldību funkciju īstenošanai. Nekustamais īpašums nav reģistrēts zemesgrāmatā. 
Zemes vienībai ar kadastra apzīmējumu 5001 001 0153 0,3017 ha platībā noteikts nekustamā īpašuma lietošanas mērķis – Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (NĪLM kods 0501). 
Saskaņā ar Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (turpmāk – Saistošie noteikumi) zemes vienībai ar kadastra apzīmējumu 5001 001 0153  ir noteiktas prasības teritorijas izmantošanai un apbūves parametriem šādām funkcionālām zonām un teritorijām ar īpašiem noteikumiem: Dabas un apstādījumu teritorija (DA), platība: 3017 m2.
[bookmark: _Hlk202181251]Gulbenes novada pašvaldība 2026.gada 9.jūnijā iesniedza sabiedrībai ar ierobežotu atbildību “METRUM” iesniegumu ar reģistrācijas numuru GND/4.18/26/2052, kurā lūdz veikt nekustamā īpašuma O. Kalpaka iela 49, Gulbene, kadastra numurs 5001 001 0153, sastāvā ietilpstošās zemes vienības ar kadastra apzīmējumu 5001 001 0153 ar platību 0,3017 ha pirmreizējo uzmērīšanu un izgatavot zemes robežu un situācijas plānus. Iesniegumam pievienots 2011.gada 27.janvāra Gulbenes novada domes lēmuma “Par pašvaldībai piekritīgajiem zemes gabaliem” (protokols Nr. 1, 18.§, 48.pielikums; 2.p.) izraksts un grafiskais pielikums – izkopējums no kadastra kartes zemes vienībai ar kadastra apzīmējumu 5001 001 0153.
Saskaņā ar Nekustamā īpašuma valsts kadastra likuma 11.panta otrās daļas 1.punktu zemes reformu regulējošos normatīvajos aktos noteiktajos gadījumos valstij vai pašvaldībai piekrītošo zemi var sadalīt vai apvienot pirms zemes pirmreizējas ierakstīšanas zemesgrāmatā.
Saskaņā ar Zemes ierīcības likuma Pārejas noteikumu 1.punktu līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums. 
Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” 283.1.apakšpunkts nosaka, ka, ja ierosinātājs ir vietējā pašvaldība, pirmreizējo zemes kadastrālo uzmērīšanu mērnieks veic, pamatojoties uz vietējās pašvaldības lēmumu (oriģinālu vai tā atvasinājumu) par zemes piekritību vai piederību vietējai pašvaldībai un grafisko pielikumu. Savukārt 287.punkts nosaka, ka veicot pirmreizējo zemes kadastrālo uzmērīšanu, mērnieks izvērtē zemes vienības platību. Ja konstatē platību atšķirību, kas pārsniedz šo noteikumu 188.punktā norādīto, mērnieks sagatavo zemes robežu plāna projektu un pavadvēstuli par konstatēto platību atšķirību un nosūta ierosinātājam tālākai iesniegšanai vietējā pašvaldībā precizējoša lēmuma pieņemšanai.
Atbilstoši Nekustamā īpašuma valsts kadastra likuma 19.panta 2.punktam kadastra informācijas sistēmā drīkst pievienot daļu zemes vienības blakus esošai zemes vienībai, neveidojot jaunu zemes vienību. 
Saskaņā ar Zemes ierīcība likuma Pārejas noteikumu 5.punktā noteikto, valstij un pašvaldībai piekrītošo zemi ieraksta zemesgrāmatā atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatā”, zemes īpašuma tiesību nostiprināšanai iesniedz zemesgrāmatu nodaļai zemes robežu plānu un zemes ierīcības projektu neizstrādā.
Sakarā ar to, ka atsevišķu projektēto Gulbenes novada pašvaldībai piekrītošo zemes vienību pašreizējais izvietojums, robežas un platības nenodrošina racionālu teritorijas izmantošanu. Pēc robežu apsekošanas uz apvidus situācijas apzināšanas tika precizēts projektētās robežas novietojums, lai zeme zem O.Kalpaka ielas konstrukcijas tiktu piesaistīta zemes vienībai ar kadastra apzīmējumu 5001 001 0272. Nosakot zemes vienības ar kadastra apzīmējumu 5001 001 0153 robežu, tika ņemti vērā Gulbenes novada teritorijas plānojumā noteiktie O.Kalpaka un Dzelzceļa ielas sarkano līniju attālumi no ceļa ass līnijas.
Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 11.panta otrās daļas 1.punktu, 19.panta 2.punktu, Zemes ierīcības likuma Pārejas noteikumu 1. un 5.punktu, Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” 287.punktu un 283.1. apakšpunktu, un ņemot vērā Attīstības un tautsaimniecības komitejas ieteikumu:  atklāti balsojot: PAR – ; PRET – ;  ATTURAS – ; Gulbenes novada pašvaldības dome NOLEMJ:
1.  PRECIZĒT zemes vienības ar kadastra apzīmējumu 5001 001 0153 platību 0,2376 ha (zemes vienības platība var tikt precizēta, veicot instrumentālo uzmērīšanu) un grafisko pielikumu atbilstoši robežu shēmai (pielikums), kas ir šī lēmuma neatņemama sastāvdaļa.
2. Lēmumu nosūtīt sabiedrībai ar ierobežotu atbildību “METRUM” uz e-pasts: gulbene@metrum.lv.

Gulbenes novada pašvaldības domes priekšsēdētājs	                                               N. Mazūrs








Pielikums __.___.2026. Gulbenes novada pašvaldības domes lēmumam Nr. GND/2026/____


Robežu shēma
O. Kalpaka iela 49, Gulbene, Gulbenes novads
Zemes vienības kadastra apzīmējums 5001 001 0153

